钦定古今图书集成/明伦汇编/氏族典/第291卷 > 唐时明
## 钦定古今图书集成/明伦汇编/氏族典/第291卷 > 唐时明

按《明外史唐时明传》：“时明，字尔极，固始人。崇祯中，为
长垣教谕，由国子学正屡迁凤翔知府。十六年，李自
成入潼关，亟治战守备。及自成据西安，分兵寇旁郡，
典史董尚质等开门迎贼，时明遂自经，未死，为贼得。
贼令缚赴西安。至兴平，乘间自缢。凤翔既陷，属城叛
降。陇州同知薛应玢，武进人，詈贼死。”